છેલ્લે તેનું જીવન વાંચીને તાજેતરમાં ડો. પીટ મૂરએ સરસ પ્રેરણાદાયી પુસ્તક લખ્યું છે ‘બીઈગ મી : વ્હોટ ઈટ મીન્સ ટુ બી હ્યુમન?’ ડો. પીટ મૂરએ લખ્યું છે કે તમારી જાતને ચારેકોરથી બીજાનાં ધોરણો પ્રમાણે વેતર્યા-છોતર્યા ન કરો. એમ કરશો તો પછી બીજાના ધોરણને અનુરૂપ થતા તમે વેતરાઈ વેતરાઈને હાડપિંજર રહેશો. અખંડ માનવ તરીકે જીવવા તમારે ખંડિત થવું હોય તો તમારી ઇચ્છા પ્રમાણે સ્વમરજીથી ખંડિત થાઓ. એવા ઘાવ સાથે તમે વધુ ક્રિએટિવ બનશો.